КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**"Коми Республикаса государственнöй власьт органъяслöн индöд-тшöктöмъяс" журнал йылысь» Коми Республикаса Правительстволöн 2008 во февраль 5 лунся 21 №-а шуöмö вежсьöмъяс пыртöм йылысь**

Коми Республикаса Правительство шуис:

1. "Коми Республикаса государственнöй власьт органъяслöн индöд-тшöктöмъяс" журнал йылысь» Коми Республикаса Правительстволöн 2008 во февраль 5 лунся 21 №-а шуöмын:

1) "Коми Республикаса государственнöй власьт органъяслöн индöд-тшöктöмъяс" журнал йылысь положениеын, мый вынсьöдöма шуöмöн (1 №-а содтöд):

2 пункт гижны тадзи:

«2. «Индöд-тшöктöмъяс» журнал лоö официальнöй периодическöй изданиеöн, кöнi Коми Республикаса государственнöй кывъяс вылын йöзöдсьöны Коми Республикаса оланпасъяс да Коми Республикаса мукöд нормативнöй правовöй акт «Коми Республикаса оланпасъяс да Коми Республикаын примитан мукöд правовöй акт йöзöдан да вынсьöдан пöрадок йылысь» Коми Республикаса Оланпас серти.»;

2) "Коми Республикаса государственнöй власьт органъяслöн индöд-тшöктöмъяс" журналлысь редакционнöй коллегиялöн составын, мый вынсьöдöма шуöмöн (№-а содтöд):

В.М.Ладановлысь чин нимсö гижны тадзи:

«Коми Республикалöн Государственнöй Сöветса Аппаратлöн Правовöй веськöдланiнса начальник».

2. Тайö шуöмыс вынсялö сiйöс примитан лунсянь.

Коми Республикаса Юралысь В.Торлопов

Сыктывкар

2009 вося август 24 лун

253 №

Вудж. Кузнецова, 1241 пас